
             Nr.23/239/2006
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Acordului între România şi Comunitatea Europeană privind anumite aspecte ale serviciilor aeriene, semnat la Salzburg la 5 mai 2006, primit cu adresa nr.P.L.x 754 din 23 octombrie 2006.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

RAPORT
asupra proiectului de Lege pentru ratificarea Acordului între România şi Comunitatea Europeană privind anumite aspecte ale serviciilor aeriene, 
semnat la Salzburg la 5 mai 2006


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 754 din 23 octombrie 2006, pentru dezbatere în fond, cu proiectul de Lege pentru ratificarea Acordului între România şi Comunitatea Europeană privind anumite aspecte ale serviciilor aeriene, semnat la Salzburg la 5 mai 2006.



Acordul semnat de România şi Comunitatea Europeană are drept scop corectarea incompatibilităţilor de natură juridică dintre legislaţia comunitară şi unele dispoziţii ale acordurilor aeriene bilaterale încheiate de România cu statele membre ale Comunităţii Europene, în vederea aplicării în mod coerent a politicii comune a transporturilor aeriene şi să răspundă cerinţelor pieţei.



Proiectul de lege a fost avizat favorabil de Consiliul Legislativ, cu nr.1217 din 7 septembrie 2006.



Proiectul de lege a fost avizat favorabil de Comisia pentru politică externă, cu nr.P.L.x 754 din 31 octombrie 2006 şi de Comisia juridică, de disciplină şi imunităţi, cu nr.P.L.x 754 din 31 octombrie 2006.



Examinarea proiectului de lege a avut loc în şedinţa comisiei din data de 8 noiembrie 2006.



La lucrări au fost prezenţi 20 de deputaţi din totalul de 22 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma dezbaterilor, membrii comisiei au hotărât, în unanimitate, adoptarea proiectului de lege în forma prezentată de iniţiator.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

                 PREŞEDINTE,                                               SECRETAR,
                   Iulian Iancu                                                 Aurelia Vasile
Expert,

Daniel Bădina

